Diari Oficial de la Generalitat Valenciana


Sumari del DOGV 9665, del 21-08-2023 (2023/8946)

RESOLUCIÓ de 8 d'agost de 2023, de la consellera de Justícia i Interior, per la qual s'autoritza una generació de crèdits per ingressos finalistes procedents del Ministeri d'Assumptes Econòmics i Transformació Digital, per import de 4.069.270,00 euros, en el marc del Pla de recuperació, transformació i resiliència, i finançat per la UE mitjançant fons Next Generation UE, en el pressupost de l'Agència Valenciana de Seguretat i Resposta a les Emergències (expedient 32.006/23).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9665

Data del DOGV
:   21-08-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/8946


Data del document
:   08-08-2023

Organisme emissor
:   Conselleria de Justícia i Interior

Tipus de document
:   Resolució

Descriptors 

:   * Conselleria de Justícia i Interior

RESOLUCIÓ de 8 d'agost de 2023, de la consellera de Justícia i Interior, per la qual s'autoritza una generació de crèdits per ingressos finalistes procedents del Ministeri d'Assumptes Econòmics i Transformació Digital, per import de 4.069.270,00 euros, en el marc del Pla de recuperació, transformació i resiliència, i finançat per la UE mitjançant fons Next Generation UE, en el pressupost de l'Agència Valenciana de Seguretat i Resposta a les Emergències (expedient 32.006/23). [2023/8946]  
  
  
  
Mitjançant el Reial decret 960/2022, de 15 de novembre, del Ministeri d'Assumptes Econòmics i Transformació Digital, es concedeix una subvenció directa a l'Agència Valenciana de Seguretat i Resposta a les Emergències per import de 4.069.270,00 euros per a desenvolupar, implementar i validar serveis i comunicacions 5G per a emergències en el marc del Pla de recuperació, transformació i resiliència i finançat per la UE mitjançant fons Next Generation UE.  
Entre els objectius del Pla de recuperació, transformació i resiliència figuren l'impuls a la transformació digital i el creixement intel·ligent, sostenible i inclusiu, incloent-hi actuacions dirigides a l'enfortiment de la cohesió econòmica, social i territorial mitjançant l'eliminació de les bretxes digitals i l'augment de l'accés a la cobertura ultraràpida en tot el territori nacional. Dins de la seua política palanca V: «Modernització i digitalització del teixit industrial i de la pime, recuperació del turisme i impuls a una Espanya nació emprenedora» es troba el component 15, entre els objectius del qual figura el de liderar el desplegament tecnològic de 5G/6G a Europa, tant en relació amb les infraestructures com pel que fa a la innovació tecnològica en sectors tractors.  
  
Concretament, la inversió 6 del component 15 recull, entre altres, mesures de suport al desplegament tecnològic del 5G en activitats econòmiques clau i serveis essencials, com són les emergències.  
Per tractar-se d'ingressos finalistes no previstos inicialment en el pressupost de l'Agència de 2023, en virtut del que es disposa en l'article 50 de la Llei 1/2015, de 6 de febrer, d'hisenda pública, del sector públic instrumental i de subvencions, i en els articles 21 i 24 de la Llei 9/2022, de 30 de desembre, de pressupostos de la Generalitat Valenciana per a 2023, i a fi de dur a terme les actuacions per a les quals es van transferir els fons, se sol·licita una modificació pressupostària consistent en una generació de crèdit en el capítol 7 d'ingressos del pressupost de l'Agència Valenciana de Seguretat i Resposta a les Emergències, en el subconcepte econòmic 701.94, «Transferències de l'Estat Àrea Assumptes Econòmics i Transformació Digital - MRR».  
  
Aquests majors ingressos impliquen, al seu torn, generar crèdits en el pressupost de l'AVSRE per a incrementar les seues despeses d'inversió i les seues despeses corrents per a afrontar aquestes inversions i la inclusió del centre de despesa C15.16 «Desplegament del 5G: xarxes, canvi tecnològic i innovació».  
Vist l'informe de la Secretaria Tècnica de l'AVSRE de data 25 de juliol de 2023, en relació amb la proposta de modificació pressupostària.  
  
Vist l'informe favorable de la Intervenció Delegada de data 31 de juliol de 2023.  
L'article 49 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, que regula les transferències de crèdit i les seues limitacions.  
A la vista del que s'ha exposat anteriorment, i de conformitat amb el que s'estableix en els articles 21, 24.b i 26.1.b de la Llei 9/2022, de 30 de desembre, de pressupostos de la Generalitat per a l'exercici 2023, atorga la competència parar autoritzar aquestes modificacions de crèdit a la persona responsable de la conselleria a la qual està adscrit l'organisme, en aquest cas, la Conselleria de Justícia i Interior, i com que és necessària la modificació pressupostària en els termes plantejats, resolc:  
  
Primer  
Autoritzar un augment del pressupost d'ingressos en l'aplicació 701.94 «Transferències de l'Estat Àrea Assumptes Econòmics i Transformació Digital - MRR», per import de 4.069.270,00 euros.  
  
Segon  
Autoritzar la inclusió del centre de despesa 1516: «Desplegament del 5G: xarxes, canvi tecnològic i innovació» en l'aplicació 02.67.246.47  
  
Tercer  
Autoritzar una generació de crèdit en el pressupost de despeses en les aplicacions i pels imports que s'indiquen a continuació:  
  
Aplicació pressupostària Import (euros)  
99.58.06.2650.968.10.4 2.942.880,28  
13.66.87.1329.483.85.1 1.126.389,72  
Total increments 4.069.270,00  
  
  
  
València, 8 d'agost de 2023.- La consellera de Justícia i Interior: Elisa María Núñez Sánchez.